10. ΒΑΣΙΛΙΚΟΝ ΔΙΑΤΑΓΜΑ της 9 Απρ./3 Μαΐου 1955  Περί στολής και υποδήσεως υπαλλήλων των Αναμορφωτικών Καταστημάτων Ανηλίκων.  Έχοντες υπ’ όψιν τας διατάξεις του άρθρ. 46 του υπ’ αριθ. 2724/1940 Α. Νόμου «περί οργανώσεως και λειτουργίας Αναμορφωτικών Καταστημάτων Ανηλίκων» και την υπ’ αριθ. 127/1955 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, αποφασίσαμεν και διατάσσομεν:  Άρθρ.1.-Οι παιδονόμοι και θυρωροί των Αναμορφωτικών Καταστημάτων Ανηλίκων υποχρεούνται όπως κατά την εκτέλεσιν των καθηκόντων των φέρωσιν ομοιόμορφον ενδυμασίαν χορηγουμένην υπό του Δημοσίου και αποτελουμένην εκ μιάς χειμερινής και μιας θερινής ενδυμασίας δι’ εκάστην διετίαν, μιάς, χλαίνης δι’ έκαστην τριετίαν και ενός ζεύγους υποδημάτων δι’ έκαστον έτος.  Άρθρ.2.-Αι ενδυμασίαι των αρρένων υπαλλήλων κατασκευάζονται εκ μαλλίνου υφάσματος χρώματος φαιού, βαθέος κατά τον χειμώνα ή ανοικτού κατά το θέρος και είναι όμοιαι προς την συνήθη ανδρικήν περιβολήν.  Αι ενδυμασίαι των θηλέων υπαλλήλων κατασκευάζονται εκ του αυτού ως άνω υφάσματος, σύγκεινται δε εκ α)χιτώνος (ζακέτας), φέροντος περιλαίμιον ανοικτόν, τρία κομβία έμπροσθεν προς κόμβωσιν και ανά εν θυλάκιον εις τα πλάγια, β)φορέματος απλού (φούστας) και γ)ζώνης εκ του ιδίου υφάσματος.  Αι χλαίναι των τε αρρένων και θηλέων υπαλλήλων κατασκευάζονται εκ του ιδίου ως άνω υφάσματος και είναι όμοιαι προς τα συνήθη ανδρικά και γυναικεία επανωφόρια.  Τα υποδήματα κατασκευάζονται εξ αδιαβρόχου δέρματος, τύπου σκαρπινίων δια τους άρρενας και γόβας κλειστής δια τας θηλείας υπαλλήλους.  (Αντί της σελ. 623) Σελ. 623(α)  Αναμορφωτικά Καταστήματα 6.Ι.δ.5-10 Αι ως άνω ενδυμασίαι και χλαίναι θα φέρωσιν επί της κομβιοδόχης σήμα στρογγύλον, διαμέτρου 0,025 μ., διακριτικόν του Καταστήματος, ορισθησόμενον δι’ αποφάσεως του Υπουργού της Δικαιοσύνης.  Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος.  Αι διατάξεις του ανωτέρω Β.Δ/τος επεξετάθησαν και επί των επιμελητών, μαγείρων και υπηρετών των Αναμορφωτικών Καταστημάτων Ανηλίκων δυνάμει του Β.Δ. της 26 Ιουλ./24 Αυγ. 1959.  Ομοίως και επί των εκπαιδευτικών και Διοικητικών Υπαλλήλων, πλην του Διευθυντού, δια του Π.Δ. 262 της 14 Ιουλ./20 Σεπτ. 1973 (ΦΕΚ Α' 218). 